

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b., Jelgava, LV-3001, Reģ. Nr. 90002182529, Tālr.+371 63027549, E-pasts [zpr@zpr.gov.lv](mailto:zpr@zpr.gov.lv), [www.zemgale.lv](http://www.zemgale.lv)

**ATTĪSTĪBAS PADOMES**

**LĒMUMS**

Aucē, Dobeles novadā

18.03.2025. Nr. 171.

Prot. Nr.42.

**Par integrējošas diennakts nometnes Zemgales plānošanas reģiona ģimenēm, kuras audzina bērnus ar invaliditāti organizēšanu**

Saskaņā ar Zemgales Plānošanas reģiona attīstības programmas 2021-2027. gadam vidēja termiņa 2. prioritāti “Sociālā iekļaušana un veselības veicināšana” RV 2.1. Nodrošināt ilgtspējīgu sabiedrībā balstītu sociālo pakalpojumu attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām, Rīcību 2.1.6.„ Uzlabot sociālās atstumtības riskam pakļauto iedzīvotāju iekļaušanos sabiedrībā”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona **integrējošas diennakts nometnes Zemgales plānošanas reģiona ģimenēm, kuras audzina bērnus ar invaliditāti organizēšanu** (turpmāk – Integrējoša aktivitāte) 2025. gadā.
2. Integrējošas aktivitātes organizēšanas nodrošināšanu finansēt no pašvaldību dotācijām Zemgales plānošanas reģionam līdz 13 000 EUR apmērā.
3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*

Pielikums

ZPRAP 18.03.2025., lēmumam Nr. 171. prot. Nr.42 .

**Izdevumu darba uzdevums un aptuvenā tāme lēmuma izpildei**

1. **Mērķa grupa:** Bērni ar FT vecumā līdz 17 gadiem (ieskaitot), kuriem ir noteikta invaliditāte un kuri dzīvo ģimenēs, un viņu ģimenes locekļi vecāki/likumiskie pārstāvji un audžuģimenes, māsas, brāļi līdz 17 gadiem (ieskaitot).
2. **Nometnes mērķi**
   1. Veicināt bērnu ar FT integrāciju sabiedrībā, dodot viņiem iespēju kopā ar ģimeni būt ārpus ierastās vides, apgūt jaunu pieredzi, prasmes un zināšanas;
   2. Veidot bērniem ar FT jaunas prasmes un iemaņas, dot iespēju iegūt pieredzi piedalīties vasaras nometnē;
   3. Stiprināt bērnu ar FT vecāku un audžuģimeņu kopienu un piedāvāt viņiem atpūtu;
   4. Sniegt emocionālu atbalstu bērnu ar FT vecākiem/likumiskajiem pārstāvjiem un audžuģimenēm, māsām un brāļiem;
   5. Veicināt bērnu ar FT un viņu ģimenes locekļu kopīgu, veselīgu, saturīgu un aktīvu brīvā laika pavadīšanu.
3. **Norises laiks** – 4 (četras) dienas un 3 (trīs) naktis, laika periodā no **2025. gada 1. jūnija līdz 31. oktobrim** uz sekojošiem nosacījumiem
4. **Dalībnieku skaits:** Nometnē **40 dalībnieki**. Indikatīvi Nometnē piedalīsies 10 - 20 bērni, kuriem ir noteikta invaliditāte (ir funkcionāli traucējumi), bet pārējie dalībnieki – viņu ģimenes locekļi.
5. **Provizoriskā tāme.**

|  |  |  |
| --- | --- | --- |
| **Nr.**  **p.k.** | **Budžeta pozīcijas nosaukums/īss apraksts** | **Summa EUR** |
| 1. | Atalgojums ( darbinieki, piesaistītie speciālisti un nodarbību vadītāji) | 6 000,00 |
| 2. | Ēdināšana | 4 300,00 |
| 3. | Dzīvošanas izmaksas + papildus telpu izmantošana nodarbībām | 1 000,00 |
| 4. | Administratīvās izmaksas ( materiālu iegāde, dokumentu sagatavošana, dezinfekcija, u.c.) | 1 000,00 |
| 5. | Ceļa izdevumi ( audzinātājiem un nodarbību vadītājiem) | 700,00 |
| **Kopā EUR** | | **13 000,00** |

Izpilddirektors V. VEIPS

*Sagatavoja: D.Strautkalne*